BCP รายได้ไตรมาส 2 แตะ 2.7 หมื่นลบ. แนวโน้มครึ่งหลังฟื้น รับมาตรการกระตุ้นท่องเที่ยว
BCP รายได้ไตรมาส 2 แตะ 2.7 หมื่นลบ. แนวโน้มครึ่งหลังฟื้น รับมาตรการกระตุ้นท่องเที่ยว
BCP รายได้ไตรมาส 2 แตะ 2.7 หมื่นลบ. แนวโน้มครึ่งหลังฟื้น รับมาตรการกระตุ้นท่องเที่ยว
11 ส.ค. 2563

บริษัท บางจาก คอร์ปอเรชั่น จำกัด (มหาชน) หรือ BCP รายงานผลการดำเนินงานประจำไตรมาส 2/2563 สิ้นสุด 30 มิ.ย.2563 ดังนี้

โดยผลการดำเนินงานไตรมาสดังกล่าวพลิกขาดทุนเนื่องจากบริษัทมีรายได้จากการขายและบริการ 26,594 ล้านบาท ลดลง 45% จากช่วงเดียวกันเมื่อปีก่อน โดยได้รับผลกระทบจากโควิด-19 ขณะที่ราคาน้ำมันดิบ และราคาน้ำมันสำเร็จรูปยังอยู่ในระดับต่ำ โดยราคาน้ำมันดิบดูไปเฉลี่ยลดลงเกือบ 40% จากไตรมาสก่อนหน้า ขณะที่ได้รับผลกระทบจากอุตสาหกรรมการท่องเที่ยว
อย่างไรก็ตาม ความต้องการใช้น้ำมันสำเร็จรูปมีแนวโน้มปรับตัวดีขึ้น โดยผ่านจุดต่ำสุดในเดือนเม.ย.ซึ่งได้รับผลกระทบหนักที่สุด หลังจากทัวโลกเริ่มมีการผ่อนคลายมาตรการปิดเมือง และผ่อนปรนมาตรการการเดินทางมากขึ้น ประกอบกับภาครัฐมีนโยบายกระตุ้นเศรษฐกิจ คาดว่าจะส่งผลให้ความต้องการใช้น้ำมันในภาคอุตสาหกรรมและภาคการขนส่งเพิ่มขึ้น นอกจากนี้อุปทานน้ำันดิบส่วนเกินมีแนวโน้มปรับลดลง หลังจากกลุ่มโอเปกและพันธมิตรร่วมมือกันลดกำลังการผลิตได้ตามข้อตกลง
 